Folketing
2006-09-08

juli siger vi i en tale i den første debat, der er i Sikkerhedsrådet, at vi ønsker et stop for krigshandlingerne øjeblikkelig. Jeg har så senere hørt nogen sige, at vi skulle have sagt våbenhvile, og der har jeg forklaret, at det ville vi meget gerne sige, og det var også med i talen, men våbenhvile tager altså tid at forhandle. Det først fornødne er jo, at folk holder op med at skyde på hinanden, og så forhandler man en våbenhvile, når de er holdt op med at skyde hinanden. Jeg tror nok, det er ganske klart nu, at det var det klogeste, man kunne gøre. Det var også den franske position: Stop krigshandlingerne, for en våbenhvile tager altså tid at få forhandlet. Det er det, nogen har taget fejl af i den offentlige debat. Hvis vi går og siger våbenhvile, så tager det meget længere tid at få stoppet krigshandlingerne, end hvis vi siger: Stop nu de krigshandlinger, og se så at få lavet en våbenhvile. Det har vi arbejdet meget med.